cyanic-selkie/wikianc huggingface dataset:
NHL Entry Draft 1992
Runde 11
242. Tomas Jelinek – Ottawa Senators
243. Victor Ignatjev – San Jose Sharks
244. Aaron Ellis – Quebec Nordiques
245. Nathan Dempsey – Toronto Maple Leafs
246. Andrei Potaichuk – Calgary Flames
247. Patrice Paquin – Philadelphia Flyers
248. Andrei Vasilyev – New York Islanders
249. Joakim Esbjors – Hartford Whalers
250. Jeff Moen – Minnesota North Stars
251. Chris Clancy – Buffalo Sabres
252. Andrei Karpovtsev – Winnipeg Jets
253. Brian Rasmussen – Edmonton Oilers
254. Ivan Vologjaninov – Winnipeg Jets
255. Jukka Tiilikainen – Los Angeles Kings
256. Denis Chervyakov – Boston Bruins
257. Eugene Pavlov – Boston Bruins
258. Vladislav Yakovenko – New Jersey Devils
259. Wade Salzman – St. Louis Blues
260. Hiroyuki Miura – Montreal Canadiens
261. Aaron Boh – Vancouver Canucks
262. Ryan Bach – Detroit Red Wings
263. B. J. MacPherson – Washington Capitals
264. Petter Ronnquist – Ottawa Senators
Soløyvatnet
Soløyvatnet (pitesamisk: Suolojjávvre) er en innsjø i Bodø kommune i Nordland. Fiskebestanden består av ørret og røye. Soløyvatnet renner ut i Breivadelva, også kalt Futelva, som renner ut i Saltenfjorden i Valosen.
Holmenkollmarsjen
Holmenkollmarsjen (fra 2005 til 2012 Holmenkollen skimaraton) er et skiturrenn i klassisk stil. Løpet arrangeres av Skiforeningen og gikk tidligere av stabelen i forbindelse med Holmenkollen skifestival, med målgang i området rundt Holmenkollbakken på Holmenkollsøndagen. Rennet arrangereres i dag uavhengig av dette og er også seedingrenn for Birkebeineren og Vasaloppet. Opprinnelig var rennet 42 km langt og gikk fra Hakadal til Holmenkollen. I 2011 ble startområdet flyttet til Sørkedalen med en lang trasé (55 km) og en kort trasé (25 km). Fra 2022 er både start og mål i Holmenkollen med lang løype på 36 km og kort løype på 18 km.
Tradisjonell løype
Løpet startet på jordene ved Hakadal Ungdomsskole i Hakadal. De første 5 km gikk løypa i lett terreng gjennom åpent landskap i nordre del av Hakadal, før den krysset Gjøvikbanen ved Elnes og fortsatte videre inn i Nordmarka. I jevn stigning bar det opp mot Langvannet og første matstasjon ved 10 km. Løypa fulgte skogsbilveien forbi Gørjavannene, Helgeren og Fortjern frem til ny matstasjonen ved Kikutstua, 22 km. Videre gikk løypa over Fyllingen, opp Middagsdalen til løypas høyeste punkt ved Øyvannet, ca. 450 moh. Løypa fulgte deretter skogsbilveien rundt Øyvannet til Sakariashytta, ned til Sulutjern, opp til Appelsinhaugen, ned til Kobberhaugmyra og tredje matstasjon, 31 km. Fra Kobberhaugmyra gikk løypa over Blankvannsbråten til Tryvannsstua og siste matstasjon før mål, 36 km. Fra siste matstasjon gikk løypa over Tryvannet og ned til Frønsvolltråkka. Her gikk løypa inn på 50 km traseen og fulgtes videre ned til Holmenkollen, hvor løypa gikk rundt Gratishaugen og inn på Holmenkollens skistadion. Største høydeforskjell er 310 m.
Ny løypetrasé i 2011
5. februar 2011 gikk turrennet i ny trasé. Målgang var fortsatt ved Holmenkollen, men starten var flyttet fra Hakadal til Sørkedalen. Bakgrunnen for denne endringen var et ønske fra arrangøren om en mer snøsikker løype. Start var ved Skansebakken innerst i Sørkedalen for den 55 kilometer lange løypen. Løypen fulgte Gråseterveien med kraftig stigning opp til Heggelivann. Herfra gikk løypen vannet til Skamrek og videre til Langlia, Fyllingen og inn på den gamle traseen forbi Kobberhaugen, Tryvann, Frognerseteren, Midtstuen og til slutt i mål i Holmenkollen. Den korte løypen på 23 km hadde start ved Elveli i Sørkedalen og sluttet seg til den lange traseen rett før Øyvannet.
Ny løypetrasé i 2022
I 2022 ble løypa lagt om slik at både start og mål er i Holmenkollen. Lang løype er på 36 km og går til Kikut og tilbake, mens kort løype er 18 km og går til Nordmarkskapellet og tilbake.
Reservearenaer
Enkelte snøfattige vintre har det ikke vært mulig å gjennomføre rennet i tradisjonell løype. Fram til 2005 var Ringkollen reservearena. Fra 2005 har reservearena vært Gåsbu ved Hamar. På grunn av ombyggingen av skianlegget i Holmenkollen ble rennet i 2009 arrangert på Gåsbu selv om snøforholdene ville tillatt gjennomføring i tradisjonell løype.
Pindos
Pindos (gresk: Πίνδος) er en fjellrekke som ligger nord i Hellas og sør i Albania. Den er rundt 160 kilometer lang, og høyeste punkt er fjellet Smolikas (2 637 moh). Siden den går langs grensen mellom Thessalia og Epiros, blir Pindos ofte kalt «Hellas' ryggrad». Fjellrekken strekker seg fra grenseområdet mot Albania i Nord-Hellas til det nordlige Peloponnes.
Fylkesvei 30
Fylkesvei 30 (Fv30) går mellom Støren i Midtre Gauldal og Koppang i Stor-Elvdal.
Den tar av fra riksvei 3 ved Koppang og går østover til Storsjøen. Videre nordover langs Storsjøen, gjennom Rendalen og Tylldalen til Tynset. Deretter mot nordøst langs Glåma forbi Tolga og Os til Røros, deretter nordvest langs Gauldalen til Støren.
Historikk
Strekningen mellom Tynset og Koppang har tidligere også vært skiltet som riksvei 3 og som riksvei 28. 1. desember 2008 meldte Sør-Trøndelag fylkeskommune at 3 km ny veistrekning ved Osøy bru var tatt i bruk.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Kalatsj (by)
Demografi
Befolkningsutvikling: ! År || Folketall || Kilde
Sestos
Sestos var en antikk by på den trakiske halvøya, dagens Gallipoli–halvøya i den europeiske delen av Tyrkia. Den ligger ved Hellespont på den andre siden av Abydos og var hjemmet til Hero i legenden om Hero og Leander (Hērō og Léandros).
Ashmore og Cartierøyene
Ashmore og Cartierøyene er en ubebodd øygruppe nord for Vest-Australia som er et eksternt territorium (external territory) tilhørende Australia.
Sestos
Xerxes Is hær krysset her på en bro i 480 f.Kr., og de fleste av Aleksander den stores styrker gikk den andre veien med båt i 334 f.Kr.
Ashmore og Cartierøyene
Øyene ble overført fra Storbritannia til Australia i 1933. De ble administrert fra Nordterritoriet til 1978, da Ashmore og Cartierøyene ble underlagt føderalregjeringen.
Orlog
Orlog er et begrep som på norsk bare brukes i sammensetninger som for eksempel orlogsfartøy, orlogsmarine, orlogsgast, orlogskaptein, orlogsmester og orlogsflagg for å indikere tilhørighet til krigsmakt og forsvar. Begrep som orlogsmarine/orlogsflåte/orlogsskip og handelsmarine/handelsflåte/handelsskip brukes for å skille mellom skip som tilhører marinen og skip som blir drevet kommersielt.
Orlog stammer fra det nederlandske ordet oorlog, som betyr «krig».
Portugal under Sommer-OL 1960
Portugal under Sommer-OL 1960. Sekstiseks sportsutøver fra Portugal deltok i elleve sporter under Sommer-OL 1960 i Roma. Portugal kom på delt 32.-plass med en sølvmedalje. Seileren Mário Quina var Portugals flaggbærer under åpningsseremonien.
Mattis Hætta
Mattis Hætta, kjent som Simona Máhtte på nordsamisk, (født 15. mars 1959 i Masi, død 9. november 2022) var en samisk sanger, joiker og skuespiller. Han var aktiv under demonstrasjonene mot Alta-utbyggingen i 1979 og ble landskjent da han vant Melodi Grand Prix 1980 sammen med Sverre Kjelsberg og sangen «Sámiid ædnan». Sangen ble nummer 16 av 19 i den internasjonale finalen samme år.
Han var utdannet lærer ved Alta lærerhøgskole (1983–1986) og har virket i Kautokeinos kulturliv. Hætta hadde også engasjement innen pantomime og joik ved Lule Stassteater i Luleå.
Som skuespiller arbeidet Hætta blant annet med Beaivváš Sámi Našunálateáhter og i tv-serien Hjerterått i 2013.
Helen Baxendale
Helen Victoria Baxendale (født 7. juni 1970 i Pontefract i West Riding of Yorkshire ) er en britisk skuespiller. Hun er kjent for roller på serier som Cardiac Arrest, Venner for livet og Cold Feet.
Da hun var liten ønsket hun å bli en ballettdanser. Hun gikk på Elmhurst School for Dance, men droppet ut i en alder av sytten for å satse på en skuespillerkarriere i stedet. Hun begynte på Bristol Old Vic Theatre School, og jobbet senere på Glasgow Citizens Theatre fra 1992 til 1993. Etter at hun gjorde suksess her fikk hun en rolle i TV-serien Cardiac Arrest som Claire Maitland. For denne rollen ble hun nominert til en BAFTA Scotland i 1995.
Øra (Ulefoss)
Øra er et våtmarksområde utenfor sentrumsområdet på Ulefoss. Deler av Øra er vernet som våtmarksområde og fuglereservat. Øra strakk seg opprinnelig helt inn til dagens sentrum, Ringsevja, men er siden 1970-tallet i stor grad fylt ut og bebygd. Idag går skillet mellom den vernede og næringsregulerte delen av området der den nye riksvegen går.
Karin Kjølmoen
Karin Kjølmoen (født 8. februar 1946 i Steinkjer) er en norsk politiker (Ap). Hun var varaordfører i Inderøy 1983–1987, ordfører 1990–1995, statssekretær i Kommunal- og arbeidsdepartementet 1995–1996, og fast møtende vararepresentant på Stortinget fra Nord-Trøndelag (for Bjarne Håkon Hanssen) 2000–2001. Kjølmoen har hatt ulike jobber innenfor Arbeidernes Opplysningsforbund (AOF) i Nord-Trøndelag siden 1987, og har også vært saksbehandler i ASEA 1967–1980.
Júlio de Castilhos
Júlio de Castilhos er en kommune i delstaten Rio Grande do Sul i sørregionen av Brasil.
Fylkesvei 2426
Fylkesvei 2426 går mellom Sandmoen og Kolbjørnshus i Nordre Land kommune.
Frem til 2019 hadde veien betegnelsen fylkesvei 187 (Oppland).
Wannskrækk
Wannskrækk var et norsk punkband. I 1985 skiftet det navn til DumDum Boys.
Historien
Wannskrækk ble opprettet i Trondheim i 1978 som punkband. Det holdt sin første konsert på Angelltrøa fritidsklubb i 1979. Samme år ble Prepple Houmb vokalist. I 1980 var Wannskrækk med på Hard Rock Kafés rockemønstring Kraftrock i storsalen på Studentersamfundet i Trondhjem. Denne ble også gitt ut på plate med Wannskrækks låter «Æ veit da faen æ» og «Inn te avhør». I 1981 ga de ut sin første egne plate, Faen küler treffer aldri riktig, en kommentar til det mislykkede attentatet mot Ronald Reagan samme år. Platen inneholder låtene «Så from», «Blå heder», «AG-3» og en kort allsang-versjon av «Ran en bank» som ikke er listet på cover eller etiketter.
Sola Jonsen ble med på slagverk i 1982, og bandet spilte inn sin andre plate Wannskrækk 12" i Oslo. Platen er produsert av Sverre Knudsen fra The Aller Værste! under pseudonymet Freddi Fjord. Den inneholder syv låter samt et ulistet bonuskutt, en kort remix av «Sover du».
I 2006 holdt de noen gjenforeningkonserter, blant annet en på UFFA 10. november.
Fylkesvei 31
Fylkesvei 31 (Fv31) går mellom Røros og riksgrensen ved Vauldalen.
Før 1. januar 2010 var veien riksvei, etter at regionsreformen trådte i kraft har den status som fylkesvei.
EM i friidrett 1969 – Lengdehopp kvinner
Øvelsen Lengdehopp kvinner ved EM i friidrett 1969 i Athen, Hellas 10. september 1969.
Berit Berthelsen representerte Norge, og fikk bronsemedaljen.
Finalen
Finalen ble avholdt 19. september.
Deltakelse
13 utøvere fordelt på 10 nasjoner deltok i øvelsen.
Sydslesvigsk
Sydslesvigsk er en spesiell variant av det danske språket, det brukes i den nordlige del av Schleswig-Holstein i Tyskland.
Forsanvatnet
Forsanvatnet er en innsjø ved foten av Veggfjellan i Steigen og Hamarøy kommuner i Nordland, midt mellom grendene Store Straumfjorden og Tømmerneset. Vatnet har utløp mot nordvest til Forselva, som renner ned til Forsbukta i Sagfjorden.
Vassdraget er vedtatt utbygget for kraftproduksjon, ved Kongelig resolusjon 26. juni 2009, og fornyet tillatelse ved Kongelig resolusjon 1. april 2011. Vatnet blir dermed regulert med inntil 5 meter senking, og Forsandvatn Minikraftverk er under bygging med forventet igangkjøring 4. kvartal 2012.
Shania Twain
Shania Twain (født Eilleen Regina Edwards 28. august 1965) er en canadisk sanger som blander country og pop.
Karriere
Som barn sang Shania Twain i barer etter stengetid, og som trettenåring opptrådte hun på Tommy Hunter Show på Canadian Broadcasting Corporation (CBC) i Canada. Da Twain var 22 år gammel, ble begge hennes foreldre drept i en ulykke, og etter denne tragiske hendelsen fikk hun juridisk ansvar for den ene søsteren og sine to halv-brødre Mark og Darryl. Dette ansvaret innebar at hun måtte legge sin musikalske karriere midlertidig på is. I 1991 byttet hun navn til Shania (som har vært oppgitt å bety «jeg er på min måte» på ojibwa, noe som er imøtegått av Twains biograf, Robin Eggar ), og undertegnet en kontrakt med Mercury Nashville samme år.
Hennes første album ble nesten ikke lagt merke til, men hennes andre album, utgitt i 1995 solgte enormt, og brøt verdensrekorder i salg. The Woman in Me solgte 20 millioner verden over. Hennes tredje album Come On Over er tidenes mest solgte countryalbum og tidenes mest solgte album av en kvinnelig artist. Come On Over har solgt over 40 millioner verden over. UP, som er hennes fjerde album, solgte også over 20 millioner verden over.
Comeback
Sommeren 2011 ga Shania Twain ut en ny singel, «Today is Your Day». På en pressekonferanse kunngjorde hun også at hun vill ha sitt eget show i Las Vegas. Dette ble kalt Still the one og begynte 1. desember 2012. Det ble da forventet at Twain skulle spille i Las Vegas frem til desember 2014. 4. mars 2015 ble det kunngjort at hun dro på turné i Nord-Amerika.
Den 29. september 2017 ga Shania Twain ut sin femte soloplate. Den inneholder singlene «Life's about to get good» og «Swingin` with my eyes closed». Den 3. mai 2018 legger hun ut på en verdensturné hvor hun blant annet skal besøke Norge den 16. oktober i Oslo Spektrum. Turneen har fått navnet Shania Now Tour.
Brussel-Halle-Vilvoorde
Brussel-Halle-Vilvoorde er en valgkrets til Belgias representantkammer. Valgkretsen omfatter delvis det franskspråklige Brussel og det flamsk-språklige Halle-Vilvoorde i regionen Flamsk Brabant i Flandern.
Dette gjør valgkretsen kontroversiell, siden det belgiske partisystemet følger språkgrensene. Konstitusjonsdomstolen «Arbitragehof» eller «Cour d'arbitrage» mente den var i strid med den belgiske grunnloven i en kjennelse fra 2003. Forsøkene på å nå en politisk enighet om å endre denne har hittil vært miskykket, og førte til nyvalg i 2010, et år før den konstitusjonelle perioden var over.
Hauk Erlendsson
Hauk Erlendsson (født ca. 1265, død 1334) var en islandsk lovkyndig som også blir regnet som forfatteren av Hauksbok. I dette store håndskriftet finner vi blant annet avskrifter av sagaer og avhandlinger. Det inneholder også en regnebok, kalt Algorismus, og Voluspå.
Det fins ingen sikre kilder på når Hauk Erlendsson ble født, men han ble lagmann på Island i 1294, og omkring 1301 kom han til Norge. I et brev som dateres 1311 blir han kalt for lagmann og ridder av Gulating. Han var lagmann i Gulating fra 1302 til 1322. Han døde i 1334, sannsynligvis i Bergen.
Laktam
Laktamer er en kjemisk gruppe som omfatter sykliske amider. Ordet laktam er et såkalt teleskopord, det er satt sammen av ordene lakton og amid. De greske bokstavene β, γ og δ brukes som prefikser for å angi størrelsen på ringen, β betyr fire atomer, γ betyr fem og δ betyr seks atomer i ringen.
Mange viktige legemidler er β-laktamer, blant annet penicillin.
JEF
JEF kan vise til:
Anne Elisabeth Ljunggren
Anne Elisabeth Ljunggren (født Storm-Mathisen 13. september 1943, død 29. april 2010 ) var en norsk fysioterapeut. Hun var professor i fysioterapivitenskap ved Institutt for samfunnsmedisinske fag, Universitetet i Bergen.
Ljunggren utdannet seg som fysioterapeut ved Oslo Ortopediske Institutt, der hun avla avgangseksamen i 1964. Hun tok deretter pedagogisk utdannelse i Stockholm. I 1977 avla hun dr.philos.-graden ved Universitetet i Oslo, der hun var tilknyttet Anatomisk institutt. Ljunggren var den første fysioterapeut som avla doktorgrad i Norge.
Ljunggren ble i 2009 utnevnt til ridder av 1. klasse av St. Olavs Orden «for hennes samfunnsinnsats innen helse».
Guzhen (Bengbu)
Guzhen (kinesisk: 固镇县; pinyin:  Gùzhèn Xiàn) er et fylke i provinsen Anhui i Folkerepublikken Kina. Det ligger i byprefekturet Bengbu.
Befolkningen var på 625,215 innbyggere i 1999.
Administrative enheter
Storkommuner:
Kommuner:
Lagoa Bonita do Sul
Lagoa Bonita do Sul er en kommune i delstaten Rio Grande do Sul i sørregionen av Brasil.
Dalane Sykleklubb
Dalane sykleklubb er en sykleklubb for Egersund og Dalane – regionen, Sør-Rogaland. Klubben har over 100 medlemmer med ulike ambisjonsnivåer. Klubben har både offroad (MTB)- og racer-syklister, samt en egen juniorgruppe. Klubben ble stiftet i 1980 og feiret sitt 25-årsjubileum i 2005. I de senere år har klubben ekspandert i form av økning i medlemsmassen og aktivitetsnivå. Klubben er tilsluttet Norges Cykleforbund.
Jason Segel
Jason Jordan Segel (født 18. januar 1980) er en amerikansk TV- og filmskuespiller, manusforfatter og musiker.
Oppveksten
Jason Jordan Segel ble født 18. januar 1980 i Los Angeles, California. Han er sønn av advokaten Alvin Segel og Jill Segel. Jason er den midterste i søskenflokken på tre. Han har en eldre bror ved navn Adam og en seks år yngre søster som heter Alison. Hans far er av jødisk opprinnelse, mens hans mor er kristen. Dette hadde en innflytelse på Jason, som ble oppdratt som en jøde, men han gikk på en kristen skole.
Karriere
Jason Segel er kjent for sitt arbeid med produsent Judd Apatow med de kortlevende TV-seriene Freaks and Geeks og Undeclared, filmene Forgetting Sarah Marshall, Knocked Up, og I Love You, Man, og også for hans rolle som Marshall Eriksen i CBS-serien How I Met Your Mother.
Honda NSR
Honda NSR er en japansk motorsykkel fra Honda med totaktsmotor.
Denne motorsykkelen kommer i følgende varianter:
Revolutionary United Front
Revolutionary United Front (RUF; «Revolusjonær forent front») var en sierraleonsk opprørsgruppe og én av hovedaktørene i borgerkrigen i Sierra Leone. Den blodige borgerkrigen varte i 11 år, 1991 til 2002. Det er anslått at RUF tok livet av flere hundre tusen mennesker i denne perioden. RUF var kjent for stor brutalitet og for å ofte angripe landsbyer, drepe landsbyboerne eller amputere hendene deres, samt kidnappe barn for bruk som barnesoldater. De tre gjenlevende øverste lederne, Issa Sesay, Morris Kallon og Augustine Gbao, ble i februar 2009 dømt for krigsforbrytelser og forbrytelser mot menneskeheten.
Historie
RUF ble opprettet i 1988 av Foday Sankoh og hadde som formål å styrte den daværende korrupte regjeringen. På grunn av både regjeringen og stor fattigdom, var opprøret populært blant folket i Sierra Leone. Nabolandet Liberia støttet også RUF sin kamp.
Konfliktdiamanter
Utdypende artikkel: Bloddiamanter
Under borgerkrigen sikret RUF seg kontrollen over diamantforekomstene i landet. Disse diamantene ble solgt til andre land (blant annet til Liberia) og på denne måten kunne RUF finansiere opprøret og kjøpe våpen, blant annet fra tidligere sovjetrepublikker og fra kriminelle organisasjoner.
Brutalitet
RUF ble også kjent for sin brutalitet; de kunne blant annet kjøre inn i en landsby hvor de kunne drepe landsbybeboere, amputere hendene deres, ta beboere til fange og sette dem i arbeid med å utvinne diamanter og kidnappe barn og trene dem opp til barnesoldater. Etterhvert fikk RUF kontroll over størstedelen av landet, men regjeringen leide inn sørafrikanske leiesoldater som drev dem tilbake igjen til små enklaver. Da sørafrikanerne hadde fått sin betaling drog de sin vei, og da ekspanderte RUF og deres allierte på nytt.
Beseiring av RUF
RUF ble tilslutt beseiret av ECOMOG-styrken ledet av Nigeria. Kamper brøt senere ut på nytt, men RUF ble da nedkjempet av FNs fredsbevarende styrker som da var stasjonert i landet.
Etter borgerkrigen
RUF utviklet seg i 2002 til et demokratisk parti, kalt Revolutionary United Front Party (RUFP). Partiet opphørte å eksistere i 2007, da det slo seg sammen med det liberalistiske partiet All People's Congress.
Lagoa Vermelha
Lagoa Vermelha er en kommune i delstaten Rio Grande do Sul i sørregionen av Brasil.
Jürgen Haffer
Jürgen Haffer (født 9. desember 1932 i Berlin, død 26. april 2010) var en tysk ornitolog og petroleumsgeolog.
Han var ansatt i oljeselskapet Mobil og drev i en tiårsperiode feltarbeid i Nord-Colombia og deler av Amazonas. Her fikk han bakgrunn for sin teori om at refugier i regnskogen i Amazonas i istidene i pleistocen har bidratt til den store artsrikdommen i området. Stillingen i Mobil medførte også lange opphold i USA, Iran, Egypt og Norge.
20. serierunde i Toppserien 2010
20. serierunde i Toppserien 2010 ble spilt den 16. oktober, bortsett fra Trondheims-Ørn – Klepp, som ble spilt dagen etter.
Bolgar (historisk by)
Bolgar er en historisk by i Tatarstan i Russland. Den var hovedstad i Volga-Bulgaria i middelalderen, og var senere blant de største byene i Den gylne horde.
Byen ble grunnlagt i det åttende århundre. Bolgar ble rasert av Timur Lenk i 1361, men ble senere gjenoppbygget. Med moskovittenes erobring av Kazan-khanatet på 1400-tallet ble byen innlemmet i Russland. Etter dette forsvant Bolgar gradvis.
Bolgar ble i 2014 oppført på UNESCOs verdensarvliste. En småby i nærheten har siden 2002 hatt navnet Bolgar, oppkalt etter den historiske byen.
Appelsinhaugen
Appelsinhaugen eller Appelsinhaugene er en åsrygg (458 moh) vest for Kobberhaugen i Nordmarka.
Turmål
Flere stier og løyper mellom Tryvann og Kikutstua passerer rett forbi åsryggen og stedet har vært et yndet turmål i lang tid.
Navnet
Stedets navn har ikke tilknytning til stedets utseende eller bofast folk. Navnet skal stamme fra den gang pionerene fra skiklubbene i Kristiania tok seg helt inn hit, belønnet seg med en appelsin og slengte fra seg skallet i snøen.
Litteratur
I boken Jokeren av Lars Saabye Christensen skal romanens antihelt har gravet ned en skatt i nærheten av Appelsinhaugene - 200 000 kroner som er utbytte fra et ran.
London-radio
London-radio var en av de illegale avisene som ble utgitt under den tyske okkupasjonen av Norge under andre verdenskrig.
London-radio utviklet seg til å bli en av de største illegale avisene, men hadde en beskjeden oppstart. Initiativet ble tatt av Viggo Aagaard, som startet med å skrive av London-nyhetene på skrivemaskin med gjennomslag, og spre noen eksemplarer til sine venner.
Navnet London-radio fikk skrivet først i oktober 1941. Nå ble det også utstyrt med teksten «første årgang». Utgivelsene var regelmessige; avisen kom daglig både hverdager og søndager. Da den uteble noen dager ved årsskiftet 1941-1942 oppga man at det var «tekniske grunner» for dette. Avisen var en ren radioavis, som brakte stenografiske referater av Regjeringen Nygaardsvolds norske nyhetssendinger fra BBC i London, fra januar 1941 ledet av Toralv Øksnevad («Stemmen fra London»),
Fra nyåret 1942 blir avisen stensilert. Vanligvis besto avisen av ett ark, men før påskeferien kom et nummer på 10 sider. I 1942 kom avisen med hele 200 nummer. I 1943 økte sidetallet til to eller flere. Antall utgivelser dette året var 150. I alt kom det 450 utgaver fram til 1944, med et anslått samlet opplag på trekvart million.
Sentrale i arbeidet med avisen ved siden av Viggo Aagaard var Lilleba Bøgenæs, Ingeborg Gjøen, Agnes Hagelsteen, Tor Hofsvang, John Roscher Nielsen og Siri Oppedal. De fulgte radiosendingene, redigerte, skrev stensiler og arbeidet med mangfoldiggjøringen. En periode ble avisen laget hos Yngvar Hauge, som også skrev i London-radio.
Gruppa bak avisen produserte også skrifter for andre grupper, og distribuerte andre illegale aviser via sitt nettverk. I 1943 sendte de ut Norsk tidsskrift for hjemmefronten.
Under okkupantenes store aksjon mot den illegale pressa under det såkalte «pressekrakket» i februar 1944 var de på sporet av London-radio. Viggo Aagaard og Siri Oppedal ble arrestert, men klarte å spille uskyldige og bløffe seg unna alvorlige anklager. Aagaard måtte innrømme kjennskap til avisen, men diktet opp en troverdig historie der en person som alt var i sikkerhet i Sverige fikk mesteparten av «skylda». På denne måten reddet de to avisen fra en større opprulling. Også de andre illegale avisene viderebrakte nyheter fra London.
Porsche 356/1
Porsche 356/1 var den første konseptbilen bygget av den tyske bilprodusenten Porsche. Bilen er bygget på et roadsterkarosseri i aluminium, og ble designet av Erwin Komenda i april 1948.
Bilen var mal for den senere Porsche 356, men hadde mange unike elementer som ikke ble ført videre til produksjonsutgaven. Blant annet mangler modellen luftinntak bak, og tilgangen til motoren er gjennom et stort, fronthengslet deksel fremfor et lite lokk som på produksjonsutgaven. 356/1 var en åpen, toseters roadster med midtmontert motor, men da produksjonsutgaven skulle designes ble motoren flyttet bak bakakselen for å få plass til to ekstra seter. I fronten var det plass til reservehjul, batteri samt en liten mengde bagasje. Instrumenteringen besto av kun speedometer, samt en klokke bygget inn i hanskerommet på høyre side.
Glitterbreen
Glitterbreen er en isbre på sørøstsida av Glittertinden, den nest høyeste fjelltoppen i Norge, i Jotunheimen i Lom kommune i Innlandet. Breen grenser til Gråsubreen i nordvest og på nordsida av Glittertinden ligger Grotbreen.
16. juli 2001 falt en 50 år gammal britisk mann på isen og gled 250 ned den bratte breen, traff et område med steiner og omkom.
Povorino
Povorino (russisk: Поворино) er en by i Voronezj oblast i Russland. Den ligger rundt 220 km øst for Voronezj.
Bosetningen ble grunnlagt i 1870 rundt jernbanestasjonen med samme navn. Den fikk innvilget bystatus i 1954.
STS-120
STS-120 var en romferd til Den internasjonale romstasjonen (ISS), med den amerikanske romfergen Discovery. Oppskytningen fant sted 23. oktober 2007 fra rampe 39A ved John F. Kennedy Space Center.
STS-120 tok med seg en ny modul, Harmony, til ISS. Modulen er en «hub» som det europeiske laboratoriet Columbus og det japanske Kibō vil bli koblet til.
Med ned fra ISS
Tall i parentes angir antall romferder den enkelte har vært med på, inkludert denne romferden.
Kommunal vei 5466 (Gjøvik)
Kommunal vei 5466 i Oppland går mellom Lindheim og Kjærringelv i Gjøvik kommune. Veien er 7,6 km lang.
Veien har blitt omklassifisert fra fylkesvei 159.
Vasilij Sokov
Vasilij Dmitrijevitsj Sokov (russisk: Василий Дмитриевич Соков; født 7. april 1968 i Dusjanbe i Tadsjikistan) er en tidligere tresteghopper, som representerte Sovjetunionen, og senere Usbekistan.
Han er mest kjent for sine to bronsemedaljer fra EM innendørs. Han har en personlig rekord på 17.59 meter, oppnådd i juni 1993 i Moskva. Dette er også den usbekiske rekorden. I 1995 var Sokov utestengt i tre måneder for bruk av efedrin.
Svinedyr
Svinedyr (Suoidea) er en liten gruppe klovdyr som ved siden av dyra i svinefamilien (Suidae) også omfatter amerikanske navlesvin (Tayassuidae), også kjent som pekarier og javeliner m.m. Svin og navlesvin skiller seg fra hverandre på flere måter, blant annet gjennom at navlesvin har en mye kortere hale (som maksimalt har sju halevirvler) og en luktkjertel bakerst på ryggen.
Tryne
En eksteriørmessig fellesnevner hos svinedyrene er en flat, disklignende snute kalt tryne. Trynet har to sentrerte neseåpninger som kan lukkes. Det er bestyrket med kraftig brusk og spesielle muskler, som har feste rett foran øynene på dyret. Svinedyrene bruker trynet til å rote i bakken med for å finne mat. Selve trynet er svært hardført og setter dyrene i stand til å rote opp ganske hard grunn. Muskulaturen i snuten brukes sammen med muskulaturen i nakken når dyrene roter i jorden. For å finne maten er dyrene også utstyrt med usedvanlig god luktesans.
Mon (symbol)
Kamon (ka-mon) betyr merke eller kjennetegn for en familie. Bruken av kamonmerker begynte blant japansk adel omkring det 12. århundre for å markere familietilhørighet. Senere ble de også brukt av samuraier. I dag er den viktigste bruken på kimonor og ved begravelser.
Som i vestlig heraldikk var mon opprinnelig symboler brukt av krigere og aristokrati bl.a. på drakter og annet krigerutstyr. Tradisjonelle festdrakter er vanligvis dekorert med mon-merke. Vanlige folk uten adelstilknytning brukte ofte mon-symbolet for føydalherren eller organisasjonen de tilhørte. Bruken var likevel ikke strengt regulert, men mer basert på kutyme. Bare mon båret av herskerne som Tokugawa-klanens stokkroser eller keiserens krysantemum, var beskyttet ved lov.
Flere mon brukes i dag som varemerker og firmakjennetegn for japanske bedrifter, f.eks. Mitsubishi.
Noen mon har en form som er brukt i kjennetegn og andre merker i mange land gjennom historien, bl.a. geometriske former som firkanter, romber, trekanter, trikvetra, striper, sirkler og kryss. Lignende figurer ses bl.a. i bumerker fra Norge og andre land.
Lagoa dos Três Cantos
Lagoa dos Três Cantos er en kommune i delstaten Rio Grande do Sul i sørregionen av Brasil.
Oh, Boy!
«Oh, Boy!» er en amerikansk rock and roll-sang. Den ble opprinnelig fremført av Buddy Holly. Melodi og tekst varr skrevet av Sonny West og Bill Tilghman. Bandets manager, Norman Petty, la til sitt navn som medkomponist. Sangen ble spilt inn 29. juni–1. juli 1957 i Petty Studios, Clovis, New Mexico av The Crickets med Buddy Holly som ledesanger. The Picks bidro med backingvokalene.
«Oh Boy!» er i A-A-B-A format med et tolvtakters bluesvers og en åttetakters bro.
Sangen fantes på albumet The «Chirping» Crickets og ble også 27. oktober 1957 utgitt som A-siden på singlen Brunswick 9-55035 med «Not Fade Away» som B-side.
Jarlsberg travbane
Banen har en lengde på 1000 meter og er Norges nest største. Den drives av Vestfold Travforbund. Jarlsberg Travbane har arrangert travløp siden 1935, og har i dag rundt femti kjøredager i året, hvor de fleste er på fredager. Et stort løp er Ulf Thoresens Minneløp for varmblodshester.
Seth (musiker)
Seth tidligere kjent som Seiji (født 9. august 1972 i Hiroshima, Japan), er vokalist i Moi dix Mois. Tidligere har han vært med i Amadeus, Brain Hacker og After Image.
For tiden er han også vokalist i Art Cube, hvor han går under navnet Z (zeta).
Demokassetter
Med Amadeus
Album
Med Amadeus
Med Brain Hacker
Mini-album
Med After Image
Med Amadeus
Grøningen
Grøningen er en innsjø i Snåsa kommune i Trøndelag. Innsjøen har veiforbindelse med Fv322 innover Imsdalen, videre oppover fjellvei til innsjøens bredder. Den har utløp i sør via Grøningselva til Skjeldbreien og videre til innsjøen Holderen som er delt på midten av den norsk-svenske grensen.
Seth (musiker)
Mini-album
Med Moi dix Mois
Singler
Med Amadeus
Med Brain Hacker
Med Moi dix Mois
Lagoão
Lagoão er en kommune i delstaten Rio Grande do Sul i sørregionen av Brasil.
MS «Henrik Ibsen»
MS «Henrik Ibsen» er et veteranskip som daglig trafikkerer Telemarkskanalen fra medio mai til ultimo september. Skipet er opprinnelig bygget som dampskip ved Eriksberg Mekaniske Verkstad Göteborg i 1907 av Styrsö Bolaget og er et mer enn 100 år gammelt veteranfartøy.
Buturlinovka
Buturlinovka (russisk: Бутурлиновка) er en by i Voronezj oblast i Russland. Den ligger ved elva Ossered (ei sideelv til Don), rundt 140 km sørøst for Voronezj. Buturlinovka ble grunnlagt i 1740. Bystatus ble innvilget i 1917.
MS «Henrik Ibsen»
Vintersesongen tibringer skipet i Oslo som markedskontor for Dalen Hotel og Telemarkskanalen Skipsselskap.
Buturlinovka
Buturlinovka flybase ligger 4 km sør for byen.
MS «Henrik Ibsen»
Historie
Høsten 2022 gikk skipet til Vestkajen Maskinverksted i Hirtshals for bytte av motor og større oppgraderinger. Det ble installert en Grenaa 6F24TK motor med vridbar propell. Skroget fra 1907 ble overhalt samt nye lugarer til mannskapet.
Buturlinovka
Demografi
Befolkningsutvikling: ! År || Folketall || Kilde
Josh Radnor
Joshua Thomas Radnor (født 29. juli 1974) er en amerikansk skuespiller som er mest kjent for å spille hovedpersonen Ted Mosby i CBS-serien How I Met Your Mother.
Ilokano
Aa Bb Cc Dd Ee Ff Gg Hh Ii Jj Kk Ll Mm Nn Ññ NGng Oo Pp Qq Rr Ss Tt Uu Vv Ww Xx Yy Zz
Josh Radnor
Oppvekst
Radnor ble født i Bexley i Ohio, og er sønn av Alan Radnor, en advokat. Han vokste opp i Bexley, en forstad til Columbus, hvor han gikk på en rekke jødiske skoler (inkludert Columbus Torah Academy). Radnor ble uteksaminert fra Bexley High School og gikk Kenyon College, hvor skolens teateravdeling gav ham Paul Newman-prisen, oppkalt etter skolens mest berømte elev. Radnor er «Master of Fine Arts» i skuespill fra New York University Tisch School of the Arts.
Radnor bor i Los Angeles og dater skuespillerinnen Lindsay Price som spilte hovedrollen i den kansellert TV-serien Lipstick Jungle og Eastwick.
Holskardvatnet
Holskardvatnet er en innsjø i Vik kommune i Sogn og Fjordane. Den er regulert som magasin for Evanger kraftverk. Sjøens naturlige utløp er mot nord til Hornafjellselvi.
Cato Salsa Experience
Thomassen startet bandet sammen med Riise og Even Alfheim, som snart ble erstattet av Engfelt. Besetningen var komplettert med Nina Bjørndalen på orgel før bandet ga ut flere egenfinansierte vinyl-singler og en EP som i 1998 ble samlet på bandets første, selvtitulerte CD-album. Den britiske musikkavisen New Musical Express hørte plata og kalte bandet "the most happening thing in Norway"; noe som banet veien for en rekke spillejobber og konserter i Oslo-området.
I april 2000 spilte Cato Salsa Experience inn A Good Tip For a Good Time i et sommerhus på Nøtterøy, og plata ble gitt ut på Christian Engfelts nystartede platelabel Garralda Records. Med sine fengende låter og skranglete lydbilde ble plata godt mottatt blant presse og publikum - den traff også en tidsånd der tilbakeskuende, organisk rock sto høyt i kurs som en motreaksjon til nittitallets fokus på techno, drum 'n bass og elektronisk musikk. Snart ble albumet plukket opp og distribuert av labelen Emperor Norton i USA og Australia, og av Sony Music i Japan. Den utenlandske interessen, med blant annet omtaler i magasiner som Rolling Stone og Vanity Fair, økte interessen for bandet også i Norge.
Flere konserter i inn- og utland fulgte før bandet ga ut sitt nye album The Fruit is Still Fresh sommeren 2003. Albumet representerte en videreføring av garasjerock-lyden, men med strammere arrangementer, mer fokus på melodier og islett av funk og soul. Senere samme år forlot Nina Bjørndalen bandet for å fokusere på studier, og ble erstattet av Enerstad. Sommeren 2005 kom albumet No. 3.
I 2004 startet bandet et samarbeid med jazztrioen The Thing og den amerikanske frijazzlegenden Joe McPhee, noe som i 2005 resulterte i en live-EP med opptak fra Kongsberg Jazzfestival og senere albumet Two Bands and a Legend utgitt under navnet Two Bands and a Legend.
Anders Hovdens veg
Anders Hovdens veg (1–22) er en vei ved området Ugla/Dalgård på Byåsen sørvest for Trondheim som strekker seg fra sørvestover fra Olav Duuns veg mot Vådanvegen. Veien fungerer som adkomstveg for frittstående eneboliger og rekkehus, men regnes ikke som en gjennomfartsvei for annet enn boligbebyggelse med adresse dit.
Veien ble i 1957 oppkalt etter prest og forfatter Anders Hovden (1860–1943), som representerte en liberal kristendom og som arbeidet for målbevegelsen. Flere veier i området er for øvrig oppkalt etter forfattere som skrev på nynorsk.
Vektårsavgift
I 2010 var statens inntekter fra vektårsavgiften 334 mill. kroner.
Vektgradert årsavgift
Den vektgraderte årsavgiften er gradert etter kjøretøyets totalvekt, fjæringssystem og antall aksler. Denne graderingen er utformet slik at det tas hensyn til veislitasje.
Miljødifferensiert årsavgift
Den miljødifferensierte årsavgiften graderes ut fra vekt og utslippskrav kjøretøyene oppfyller. Utslippskravene følger kjøretøyforskriftens EURO-klassifisering, som stiller krav til maksimalt utslipp av bl.a. nitrogendioksider (NOX)og partikler.
Bolsjoj Kamennyj-broen
Broen var opprinnelig fra slutten av 1600-tallet, og var som navnet antyder i stein. En ny versjon av broen ble bygget i stål i 1859, men kapasitetsproblemer gjorde at man allerede tidlig på 1920-tallet begynte å se på byggingen av en ny bro samme sted. Det var imidlertid ikke før i perioden 1935-1938 at en ny bro kom på plass. Denne nåværende utgaven av broen ble konstruert av ingeniøren Nikolaj Kalmykov, og er som forgjengeren også i stål.
Airspeed AS.4 Ferry
Airspeed AS.4 Ferry var et britisk tre-motors, 10-seters passasjerfly fra 1930-tallet bygget av Airspeed Limited i York som bygde fire eksemplarer.
Alfa Camelopardalis
Alfa Camelopardalis (α Cam / α Camelopardalis) er en blå superkjempe i stjernebildet Sjiraffen. Den har en tilsynelatende størrelsesklasse på +4,30 og ligger mer enn 6,000 lysår unna.
Airspeed AS.4 Ferry
Konstruksjon og utvikling
Det var planlagt som et fly spesielt for å bedrive rundflyvninger. Flyet hadde en heller uvanlig konstruksjon (se foto under Eksterne lenker). Det var en to-dekker med en tredje motor montert på øverste vinge, i motsetning til det vanlige, den tredje motoren i nesen. Motorarrangementet gav flyveren en bedre utsikt. Alle tre motorene var nødvendigvis ikke de samme. De to motorene montert på nederste vinge var de Havilland Gipsy IIs, og motoren på øverste vinge var en de Havilland Gipsy III montert opp ned. Konstruktører var Airspeeds grunnleggere: A. H. Tiltman og Nevil Shute Norway.
Flyet i bruk
Ved utbruddet av Andre verdenskrig ble det første flyet (G-ABSI) rekvirert av Royal Air Force i 1940, gitt militær registrering 968 og brukt som skolefly.
Det andre flyet ble solgt til India til Himalaya Air Transport and Survey Company Limited i 1934 og fikk indisk registrering VT-AFO. Det ble brukt til å frakte pilegrimer fra Hardwar til Gaucher. Det ble ødelagt av vandaler etter en hangarbrann i 1936.
Det tredje (G-ACBT) og fjerde (G-ACFB) flyet ble bygget for Midland and Scottish Air Ferries Ltd og ble brukt på en etablert rute mellom Renfrew, Campbeltown, Belfast og Speke. Selskapet opphørte i 1934 og flyene lagt ut til salg. G-ACBT ble ikke solgt og ble demontert i 1941. G-ACFB ble igjen tatt i bruk til rundflyvninger for et nytt selskap; Air Publicity Ltd. Det ble så rekviret av Royal Air Force i 1941 og brukt til opplæring av mannskaper.
Leonardo (selskap)
Leonardo S.p.A., tidligere Leonardo-Finmeccanica og Finmeccanica, er et italiensk multinasjonalt konsern innenfor luftfart/romfart, forsvarsindustri og informasjonssikkerhet/cyberspace. Hovedkontoret ligger i Roma i Italia og selskapet opererer over hele verden. Det er det 9. største forsvarsindustriselskapet i verden basert på inntekter per 2014. Selskapet er delvis eid av den italienske staten gjennom det italienske finansdepartementet, som har en eierpost på 30,2% og er største aksjonær.
Leonardo, som har mer enn 47 000 ansatte, har sine viktigste industrirepresentasjon i Italia, Storbritannia, USA og Polen, og har kontorer i 15 land på fem kontinenter.
Fra 1. januar 2016 har Leonardo ved fusjon innlemmet datterselskapene OTO Melara og WASS, og absorbert aktiviteten til datterselskapene AgustaWestland, Alenia Aermacchi og Selex ES og opererer som ett selskap organisert i syv forretningsavdelinger (helikoptre, luftfartøy, flystrukturer, fly- og romfartssystemer, elektronikk for land- og sjøforsvar, forsvarssystemer, sikkerhets- og informasjonssystemer), og også gjennom datterselskaper og joint ventures, som DRS Technologies (integrerte produkter, tjenester og støtte for forsvar), teletjenester i rommet (satellittjenester), Thales Alenia Space (satellitter og kretsende strukturer), MBDA (rakettsystemer) og ATR (regionale luftfartøy). Fra 1. januar 2017 foretok selskapet navnebytte til Leonardo.
Alessandro Profumo er administrerende direktør i Leonardo S.p.A. fra 16. mai 2017.
Breidablikk museum
Redervillaen Breidablikk som ligger på Eiganes i Stavanger er en godt bevart herskapsvilla som ble bygget i 1881–1882 for kjøpmann og reder Lars Berentsen. Villaen er tegnet av arkitekt Henrik Nissen. Breidablikk drives som museum av MUST – Museum Stavanger AS (tidligere stiftelsen Stavanger Museum).
Villaen er i sveitserstil med nyromanske og gotiske stiltrekk. Både bygningen og interiørene er preget av høy håndverksmessig kvalitet. Ved hovedbygningen står fremdeles eiendommens gamle hovedhus og låve fra 1852. Låven inneholder en utstilling av jordbruksredskaper og hestekjøretøy, Nå bare i bruk som lagerlokale for de ovenfor nevnte tingene. Parken, som er anlagt av gartner Poul H. Poulsson, er godt bevart i engelsk stil med eksotiske trær og buete grusganger.
Xiphophorus
Xiphophorus er en gruppe levendefødende tannkarper som finnes i Mellom og Sør-Amerika. De fleste artene er endog fra Mexico. De fleste har populærnavnene sverddrager eller platy. Dette kommer av at hannene på en del av artene har sverd på nedsiden av halefinnen, dermed sverddrager. De artene uten dette fenomenet har navnet platy. De blir ennå beskrevet nye arter i familien. Lengden variere på de minste fra 3 cm til 25 cm. Xiphophorus mayae er registret over 20 cm, men også Xiphophorus helleri og Xiphohorus montezumae blir tilsvarende stor i visse biotoper. Merk at det er store individuelle forskjeller på artene fra biotop til biotop både på lengde, farge og utseende generelt. Det kan også være store individuelle forskjeller fra en enkelt biotop. Noen steder i Mexico finnes det store innsjøer med mange forskjellige stammer av Xiphophorus helleri. Det er helt normalt i naturen at en hann har kontroll over en store gruppe hunner, gjerne oppimot 50 hunner. Fenomenet ligner mye på løvene. Det gjelder både Xiphophorus helleri og Xiphophorus montezumae. Andre biotoper virker det som hanner og hunner er separert fra hverandre og møtes tilfeldig.
Innenfor de store sverddrager-artene finnes det morfer, dette er hanner som utvikler seg tidlig, og er mindre enn det normale. Utvikler seg tidlig for å kunne formere seg raskere. Dette fenomenet ser ut til å være unikt for akvariehobbyen, og oppstår nok sjeldent i naturen. Spesielt alt for små akvarier hemmer veksten på de store artene. Dessuten er ofte sverddragerne og platyene i butikken en hybrid mellom flere arter innenfor slekten. Hybrid er en krysning av flere arter, og siden genetikken er lik innenfor Xiphophorus kan artene krysses. Men så lenge de har muligheten til å formere seg normalt innenfor egen art, vil de normalt unngå å krysse seg. De finns tilfeller av krysning i naturen, dette var slik Xiphophorus mixei ble til.
De Nios Vinterpris
De Nios Vinterpris er en litteraturpris på 40 000 SEK som deles ut av Samfunnet De Nio. Prisen gis alltid uten begrunnelse og har blitt delt ut siden 1976.
Titandioksid
Titandioksid er en naturlig forekommende oksid av titan. Den kjemiske formelen er. Et eldre navn er titansyre. Som tilsetningsstoff er det kjent som E171.
Titandioksid brukes for det meste som et pigment, kjent som titanhvitt, da det er et av de beste hvite fargepigmentene som finnes, med en meget høy brytningsindeks som tillater høy refleksjon av rent lys.
Omtrent 6,45 millioner tonn TiO2 ble brukt i 2020 som fargestoff i varer som maling, lakk, papir, plastprodukter, blekk, mat, medisin (piller) og i de fleste tannkremer. Populariteten er grunnet stoffets høye grad av opasitet (ugjennomsiktighet), som blant annet i maling gjør at det har blitt kalt «det perfekte hvitt».
Stoffet brukes også i kosmetikkindustrien, deriblant i tatoveringer, sminkeprodukter og i solkrem. Det brukes i så å si all solkrem på grunn av dets høye brytningsindeks, som gjør at det absorberer mesteparten av de skadelige UV-strålene, og omdanner dem til energi i form av varme. UV absorberingsegenskapene har ført til at det også brukes i plastprodukter, hvor absorberingen hindrer at plasten tar skade av UV-strålene.
Titandioksid ble forbudt å bruke i mat, i EU og Norge, fra 7. august 2022. Små mengder titanoksid fra mat tas opp i kroppen og kan hope seg opp i kroppen fordi det tar lang tid før det skilles ut. Forbudet er basert på at det ikke lenger anses som trygt. Det er fortsatt tillatt brukt i legemidler der stoffet tilsettes i små mengder. Titandioksid farger pillene hvite og hindrer at virkestoffet blir nedbrutt av lys. Tidligere ble titanoksid ansett som trygt. En usikkerhet knyttet til stoffet er at en andel av partiklene er svært små (på nanonivå) noe som i seg selv har betydning for hvordan stoffet virker i kroppen. En bekymring er at stoffet kan påvirke arvestoffet og være kreftfremkallende. Stoffet har vært brukt blant annet i marsipan, tyggegummi, tannkrem og fiskeboller.
Sergej Sokolov (fotballspiller)
Sergej Vadimovitsj Sokolov (russisk: Сергей Вадимович Соколов; født 12. mars 1977 i Russland, Sovjetunionen) er en aserbajdsjansk fotballspiller.
Landslagskarriere
Sokolov hadde fire landskamper for inntil han ble utestengt i 18 måneder for bruk av betamethason (glukokortikoid) etter en landskamp mot  11. oktober 2006.
Édouard Yves
Édouard Émile Gustave Yves Georges de Bourguignon (født 26. oktober 1907) var en belgisk fekter som deltok i de olympiske leker 1948 i London.
Yves vant en olympisk bronsemedalje i fekting under Sommer-OL 1948 i London. Han var med på det belgiske laget som kom på tredjeplass i lagkonkurransen i florett bak Frankrike og Italia. Fekterne på laget var Georges de Bourguignon, Henri Paternóster, Édouard Yves, Raymond Bru, André Van De Werve De Vorsselaer og Paul Valcke.
Bernhard Jensen
Bernhard Jensen (født 1853 i Våle, død 1915 i Kristiania) var en norsk skipsfører som deltok på den første ekspedisjonen som overvinteret på det antarktiske kontinentet.
Jensen deltok i ishavsfangsten i 17 år, de siste som fører av et selfangstdampskip, før han fikk hyre som annenstyrmann på en ekspedisjon til Antarktis fra 1894 til 1895 med skipet «Antarctic» under kaptein Leonard Kristensen. Carsten Borchgrevink, som også deltok på denne eksepdisjonen, valgte ut Jensen som kaptein over «Southern Cross» på sin ekspedisjon til Antarktis fra 1898 til 1900. Dette var den første ekspedisjonen som overvintert i Antarktis.
Dongsheng (Ordos)
Dongsheng (kinesisk: 东胜区; pinyin: Dōngshèng Qū) er et bydistrikt i byprefekturet Ordos i Indre Mongolia i Folkerepublikken Kina. Det er administrasjonssentrum for Ordos.
Distriktet har et areal på 2 530 km² og teller 430 000 innbyggere.
Samferdsel
Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.
Grete Berget
Grete Anni Berget (født 25. mars 1954 i Vinstra i Gudbrandsdalen i Oppland, død 9. november 2017 ) var en norsk journalist og politiker (Arbeiderpartiet).
Hun ble i 2002 rådgiver i Europabevegelsen, og var fra 2003 til 2009 organisasjonens generalsekretær.
Til Huttetuenes land (film)
Til Huttetuenes land (engelsk: Where the Wild Things Are) er en amerikansk film fra 2009. Den ble regissert av Spike Jonze, og manuset ble skrevet av Jonze sammen med Dave Eggers. Manuset er inspirert av boka med samme navn av Maurice Sendak.